Diari Oficial de la Generalitat Valenciana


Sumari del DOGV 2797, del 23-07-1996 (1996/838880)

RESOLUCIÓ de 22 d'abril de 1996, de la Conselleria d'Indústria i Comerç, per la qual es declara la caducitat de dues concessions mineres de la província d'Alacant.
-------------------------------------------------------------------------------------------------------------------------------------------------------------------

### Dades del document

Número de DOGV
:   2797

Data del DOGV
:   23-07-1996

Secció del DOGV
:   ALTRES DISPOSICIONS

Número del document
:   1996/838880


Data del document
:   22-04-1996

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 22 d'abril de 1996, de la Conselleria d'Indústria i Comerç, per la qual es declara la caducitat de dues concessions mineres de la província d'Alacant.   
Vista la proposta del Servei Territorial d'Indústria i Energia d'Alacant, de data 19 de novembre de 1992, relativa a la caducitat de les concessions mineres que a continuació es ressenyen i de les quals s'indiquen el número, nom, mineral, pertinences, terme municipal i titular:  
1193 La Positiva, Lignit, 4, Antonio Berná, Albatera.  
1086 San Francisco, Lignit, 10, Sociedad Minera El Carranchalet, Sant Vicent del Raspeig i Tibi.  
Vistos la Llei de Mines 22/1973, de 21 de juliol, i el Reglament General per al Règim de la Mineria, de 25 d'agost de 1978.  
Atés que la disposició transitòria primera, 3 de l'esmentada Llei de Mines, de 21 de juliol de 1973, va establir que els titulars de concessions de mines que no s'estigueren explotant a l'entrada en vigor d'aquesta llei disposaven d'un termini de dos anys per a iniciar-ne els treballs d'explotació o per a sol·licitar la concentració d'activitats en una o diverses concessions.  
Atés que, segons l'informe del Servei Territorial d'Indústria i Energia d'Alacant, no hi ha constància que els interessats hagen presentat els plans de labors anuals preceptius per a la iniciació i posterior continuïtat dels treballs d'explotació de les esmentades concessions, ni sol·licituds de concentració d'activitat.  
Atés que la disposició transitòria primera, 4 de la Llei de Mines de 21 de juliol de 1973 va establir que, en el cas que no s'haguera posat de manifest l'esmentat recurs, els titulars haurien d'haver presentat un projecte d'investigació, d'acord amb l'article 47 de l'esmentada llei, i que, segons el Servei Territorial d'Indústria i Energia d'Alacant, no hi ha constància que els interessats hagen presentat l'esmentat projecte.  
Atés que la disposició transitòria primera, 5 de la Llei de Mines, de 21 de juliol de 1973, estableix igualment que es declararà la caducitat de les concessions si, acabats els terminis establits en la indicada disposició, no s'haguera complit el que es preceptua per causes imputables al titular.  
Atés que en la tramitació de l'expedient de caducitat s'han complit els tràmits establits en els articles 110 i 111 de l'esmentat Reglament General.  
Aquesta Conselleria, a proposta de la Direcció General d'Indústria i Energia, ha resolt declarar la caducitat de les concessions mineres llistades anteriorment. El Servei Territorial d'Indústria i Energia d'Alacant haurà d'efectuar, si pertoca, les corresponents notificacions a la Delegació d'Hisenda, i no s'admetran noves sol·licituds per a l'aprofitament d'aquestos recursos fins que es convoquen els concursos a què es refereix l'article 53 de la vigent Llei de Mines de 21 de juliol de 1973.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Autònoma Valenciana, en el termini de dos mesos comptadors des de l'endemà al de la notificació d'aquesta, de conformitat amb el que disposa l'article 58.3 de la Llei Reguladora de la Jurisdicció, de 27 de desembre de 1956.  
València, 22 d'abril de 1996. El conseller d'indústria i Comerç: Diego Such Pérez.